લાંબા સમયથી પાટીદાર અનામત આંદોલનને લઇને ગુજરાતમાં ભારેલા અગ્નિ જેવી સ્થિતિ વારંવાર ઉભી થઇ રહી છે. તો નેટ જેવી સુવિધાઓ, રસ્તાઓ ચક્કાજામ કરવા જેવી ઘટનાઓ પણ અવારનવાર બની રહી છે. હાર્દિકે જોશમાં હોશ ખોતા દક્ષિણ ગુજરાતમાં એક યુવકને પોતાને નહીં પણ પોલીસને નુકસાન કરવાની જે સલાહ આપી હતી તેને લઇને કેસ નોંધાયો. તેમજ રાજકોટમાં આંતરરાષ્ટ્રીય મેચ દરમ્યાન જે માહોલ સર્જ્યો હતો, અને ત્યારબાદ ત્રિરંગાનું અપમાન કરવામાં આવ્યું હતુ તે અંગે પણ કેસ નોંધાયો. અને હાર્દિકની મુશ્કેલીઓ વધી ગઇ. મેચ દરમ્યાન છુપા વેશમાં આવેલા હાર્દિકને પોલીસે ઝડપી પાડ્યો.